**Néstor Raúl Gorosito** (født 1964), også kjent som **«Pipo» Gorosito**, er en argentinsk fotballtrener og tidligere fotballspiller.

Néstor Gorosito startet karrieren hos den argentinske storklubben River Plate, hvor han debuterte i 1983. For River Plate spilte han på et framgangsrikt lag med mange velkjente spillere. Men den sterke konkurransen om plassene på laget, gjorde sitt til at han aldri klarte å etablere seg i lagets startoppstilling.

I 1988 oppdaget Gorosito via nyhetene på fjernsynet at han sammen med Sergio Goycochea var ferd med å bli sendt til San Lorenzo som del av en overgangspakke som skulle sende Darío Siviski og José Luis Chilavert motsatt vei til River Plate. Det gikk ikke som planlagt grunnet en angivelig skade på Goycochea. Gorosito endte likevel med å bli solgt til San Lorenzo.

Hos San Lorenzo vokste Gorosito til å bli en framtredende spiller for klubben. I en mer offensiv rolle gikk han godt i spann med angrepsspilleren Alberto Acosta. Landslagstrener Carlos Bilardo lot seg imponere tilstrekkelig til at Gorosito fikk spille for Argentina i Copa América i 1989.

I 1989 ble han kjøpt av østerrikske FC Swarovski Tirol. Med Ernst Happel som trener var Gorosito sentral på et lag som vant det østerrikske seriemesterskapet i 1989 og 1990. Da klubben ble nedlagt i 1992, vendte Gorosito tilbake til San Lorenzo.

I 1993 var han del av det argentinske laget som vant Copa América.

I 1994 gikk han til chilenske Universidad Católica, som også hentet inn hans landsmenn Alberto Acosta og Sergio Vázquez. Gorosito var en sentral spiller for det chilenske laget i en framgangsrik periode for klubben. 

I 1996 dro Gorosito og Alberto Acosta til japansk fotball for å spille for Yokohama Marinos. I 1999 vendte de tilbake til San Lorenzo, og dro senere videre tilbake til Universidad Católica, hvor de la fotballstøvlene på hylla i 2001.

Gorosito spilte kamper for Argentina i VM-kvalifiseringene for VM-sluttspillene i 1994 og 1998, men fikk ikke plass i troppene til noen av sluttspillene.

Farens hans ga ham kallenavnet «Pipo» etter fotballspilleren Néstor «Pipo» Rossi, som var farens favorittspiller.

Referanser
----------

1. ↑   Argentine Soccer Database, oppført som NESTOR RAUL GOROSITO, BDFA player ID 1205[Hentet fra Wikidata]
2. ↑   FBref, FBref spiller-ID d8368c43[Hentet fra Wikidata]
3. ↑   transfermarkt.com, Transfermarkt spiller-ID 172602, besøkt 9. oktober 2017[Hentet fra Wikidata]

Eksterne lenker
---------------

* (en) Néstor Gorosito – FIFA Rediger på Wikidata

* (jp) Néstor Gorosito – J.League Data Rediger på Wikidata

* (en) Néstor Gorosito – Transfermarkt Rediger på Wikidata

* (en) Néstor Gorosito – Transfermarkt (manager) Rediger på Wikidata

* (en) Néstor Gorosito – national-football-teams.com Rediger på Wikidata

* (en) Néstor Gorosito – WorldFootball.net Rediger på Wikidata

* (en) Néstor Gorosito – FootballDatabase.eu Rediger på Wikidata

* (en) Néstor Gorosito – Soccerway Rediger på Wikidata

* (en) Néstor Gorosito – PlaymakerStats.com Rediger på Wikidata

* (en) Néstor Gorosito – PlaymakerStats.com (manager) Rediger på Wikidata

| * v
* d
* r
Argentinas tropp – Copa América 1989 |
| --- |
| 
* 1 Pumpido
* 2 Batista
* 3 Airez
* 4 Balbo
* 5 Brown
* 6 Basualdo
* 7 Burruchaga
* 8 Caniggia
* 9 Cuciuffo
* 10 Maradona
* 11 Calderón
* 12 Clausen
* 13 Díaz
* 14 Enrique
* 15 Giusti
* 16 Monzón
* 17 Ruggeri
* 18 Islas
* 19 Sensini
* 20 Troglio
* 21 Gorosito
* 22 Falcioni
* Landslagstrener: Bilardo

 | Flagget til Argentina |